На основу члана 37.  Закона о јавним предузећима ( "Службени гласник Републике Србије број  15/2016 и 88/2019) и Одлуке о спровођењу јавног конкурса за именовање директора јавних предузећа чији је оснивач Општина Рума, Скупштина општине Рума оглашава:

ЈАВНИ КОНКУРС ЗА ИЗБОР КАНДИДАТА ЗА ИМЕНОВАЊЕ ДИРЕКТОРА ЈАВНОГ ПРЕДУЗЕЋА  "ВОДОВОД" РУМА
ПОДАЦИ О ЈАВНОМ ПРЕДУЗЕЋУ
Јавно предузеће  "Водовод" Рума, улица Орловићева бб
Матични број: 08099545, ПИБ 101341282
Уписано у  Агенцији за привредне регистре, број: 51878/2005  од 20.06.2005. године.

Претежна делатност: 36.00  Сакупљање, пречишћавање и дистрибуција воде

Пословање и рад Јавног предузећа "Водовод" Рума уређује се Одлуком о усклађивању оснивачког акта Јавног предузећа "Водовод" Рума( " Службени лист општина Срема, бр. 37/2016) и Статутом Јавног предузећа  "Водовод" Рума бр. 354 од 02.03.2017. године.
РАДНО МЕСТО:
Директор Јавног предузећа "Водовод" Рума 
УСЛОВИ ЗА ИМЕНОВАЊЕ ДИРЕКТОРА:
- да је пунолетно и пословно способно,

- да  има стечено високо образовање на основним студијама у трајању од најмање 4  (четири) године, односно на основним академским студијама , мастер струковним студијама, специјалистичким академским студијама или специјалистичким струковним студијама економске, правне, техничке или друге струке из области делатности предузећа,
- да има најмање 5 (пет) година радног искуства на пословима за које се захтева високо образовање.
- да има најмање 3 (три) године радног искуства на пословима који су повезани са пословима Јавног предузећа "Водовод" Рума.
-да познаје област корпоративног управљања,

-да има радно искуство у организовању рада и вођењу послова,
- да није члан органа политичке странке, односно да му је одређено мировање у вршењу функције у органу политичке странке.
- да није осуђивано на казну затвора од најмање 6 (шест) месеци,

-да му нису изречене мере безбедности у складу са законом којим се уређују кривична дела и то: - обавезно психијатријско лечење и чување у здравственој установи,

                                                  -обавезно психијатријско лечење на слободи,

                                                  -обавезно лечење наркомана ,

                                                  -обавезно лечење алкохоличара,

                                                  -забрана вршења позива, делатности и дужности.
Директор се именује на период од четири године.

СТРУЧНА ОСПОСОБЉЕНОСТ-ЗНАЊА И ВЕШТИНЕ КОЈЕ СЕ ОЦЕЊУЈУ У ИЗБОРНОМ ПОСТУПКУ
Стручна оспособљеност, знања и вештине оцењују се у изборном поступку увидом у доказе приложене уз пријаву, усменим разговором и тестовима.
-Програм развоја јавног предузећа за наредне четири године који је кандидат дужан да сачини као обавезни део конкурсне документације оцењује се увидом у Програм приложен уз пријаву и усменим разговором.

- Познавање нормативних аката који регулишу рад јавног предузећа и локалне самоуправе-оцењује се кроз тест.

О месту, дану и времену провере оспособљености, обавестиће се кандидати који испуњавају опште услове из огласа и поднесу благовремену пријаву.

МЕСТО РАДА:
Рума, Орловићева бб
РОК ЗА ПОДНОШЕЊЕ ПРИЈАВА:
Рок за подношење пријава је 30 дана и почиње да тече наредног дана од дана објављивања јавног конкурса у "Службеном гласнику Републике Србије".
Пријава на јавни конкурс треба обавезно да садржи: Име и презиме кандидата, датум и место рођења, адресу становања, податке о образовању, податке о врсти и дужини радног искуства са кратким описом послова на којима је кандидат радио до подношења пријаве на Јавни конкурс и одговорности на тим пословима, податке о стручном усавршавању и податке о посебним областима знања.
Лице задужено за давање обавештења о јавном конкурсу је Милош Тишма , контакт телефон 022/ 479-622.                    .
АДРЕСА НА КОЈУ СЕ ПОДНОСЕ ПРИЈАВЕ:
Комисији за спровођење конкурса за избор директора општине Рума, Рума, улица Орловићева бр. 5 са назнаком за "Јавни конкурс-за избор кандидата за именовање директора Јавно предузеће  "Водовод" Рума.
ДОКАЗИ КОЈИ СЕ ПРИЛАЖУ УЗ ПРИЈАВУ:

-Програм развоја јавног предузећа за наредне четири године;
-Извод из матичне књиге рођених;

-Уверење о држављанству,

-Диплома о стручној спреми,

- Копија радне књижице или друге Исправе којима се доказује радно искуство( потврда и други акти из којих се доказује да има  најмање пет година радног искуства од чега три године на пословима за које је основано јавно предузеће или најмање три године на руководећим положајима);

-Уверење од надлежног суда да није осуђиван за кривична дела против привреде и правног саобраћаја и службене дужности, као и да му није изречена мера безбедности забране обављања делатности која је претежна делатност јавног предузећа.
-Потврда о мировању у вршењу функције у органу политичке странке уколико је кандидат до пријављивања на конкурс вршио такву функцију.
Сви докази прилажу се у оригиналу или у фотокопији која је оверена од надлежног органа.

Неблаговремене, неразумљиве и пријаве уз које нису приложени сви потребни докази, Комисија за спровођење конкурса за избор директора  општине Рума ће одбацити Закључком, против кога није допуштена посебна жалба.

Јавни конкурс оглашава  се у "Службеном гласнику Републике Србије", у "Службеном листу општина Срема" и дневном листу " Дневник", као и на званичној интернет презентацији Општине Рума (www.ruma.rs).

Република Србија

Аутономна Покрајина Војводина

Општина Рума 

Скупштина Општине Рума

Број: 06-54-6-2/2021-III 
Дана: 12.04.2021. године
РУМА                                                                                   Председник

                                                                                          










__________________________

                                                                                        Стеван Ковачевић







    за заменик председника
                                                                                             Кристина Кашић

